Helvíkovice

Municipo Helvíkovice situas en Ĉeĥio, regiono Pardubice, distrikto Ústí nad Orlicí, 2 km okcidente de urbo Žamberk, ĉe ŝoseo n-ro 11 inter Hradec Králové kaj Ostrava. Ĝi havas antaŭurban karakteron, ĉar ĝi senpere ligas al la okcidenta parto de Žamberk kaj kreas kun ĝi kaj kun vilaĝoj Dlouhoňovice kaj Lukavice kunurbaron. Vivas ĉi tie  ().

Partoj de municipo
 Helvíkovice
 Houkov

 Historio 
La vilaĝo estis fondita en la dua duono de 14-a jarcento.

En Helvíkovice naskiĝis en la jaro 1698 ĉeĥa premonstrata pastro, muzikisto kaj inventinto Prokop Diviš, propranome Václav Divíšek. Li estas konata kiel inventinto de fulmoforigilo. Sian "meteorologian maŝinon", kies tasko laŭ li estis suĉi energion de fulmoj el nuboj kaj tiel likvidi ilin, li efektive konstruis kaj starigis en Přímětice apud Znojmo en la jaro 1754. Sian aparaton, kiu fakte funkciis kiel fulmoforigilo, li konstruis efektive pli frue ol Benjamin Franklin (1760), sed iom hazarde, surbaze de ne tute ĝusta koncepto. La kamparanoj en Přímětice tiam opiniis, ke la aparato kaŭzis longan senpluvecon en la jaro 1759 kaj detruis ĝin.

 Loĝantaro 

 Memorindaĵoj 
 Naskiĝdomo de Prokop Diviš 
Proksime de la ĉefa ŝoseo n-ro 11 staras nepretervidebla kopio de meteorologia maŝino de Prokop Diviš. Ĝi troviĝas apud ĉarpentita naskiĝdomo kaj muzeo de la inventinto.

 Kapelo 
Kapelo de Sankta Antonio estas pseŭdostila el la jaro 1894. Ĝi estas oblonga kun presbiterejo kun konkaviĝitaj anguloj. La ekipaĵo estas nuntempa. Sur ĉefaltaro estas bildo de J. Umlauf el la jaro 1895.

 Statuo 
Sub la lernejo estas statuo de Sankta Johano Nepomuka el la jaro 1717.

 Literaturo 
 Dr. E. Poche, DrSc. a kol. – Umělecké památky Čech. Eldonis Akademia en Prago en j. 1978.

 Eksteraj ligiloj 
 Militista pietloko 


Kategorio:Vilaĝoj en distrikto Ústí nad Orlicí
Kategorio:Municipoj en distrikto Ústí nad Orlicí
Kategorio:Setlejoj en Suborlica montetaro